open-index/open-wikipedia-markdown huggingface dataset:
Arif Tanović

**Arif Tanović** (1925–2010), jugoslavenski i bosanskohercegovački filozof, član ANU BiH.

Završio je studij filozofije na na Filozofskom fakultetu u Beogradu 1953. Na istom fakultetu odbranio je doktorsku disertaciju pod nazivom: Principi humanizma u filozofiji Bertranda Rasela. (1961). Za docenta na predmetu Etika na Odsjeku za filozofiju i sociologiju Filozofskog fakulteta u Sarajevu izabran je 1961, za vanrednog profesora 1966, a za redovnog profesora 1972. Bio je šef Odsjeka, prodekan Filozofskog fakulteta i predsjednik Savjeta fakulteta. Bio je rektor Sarajevskog univerziteta (1977).
Tanovićev naučni interes predstavljaju temeljna pitanjima marksističke filozofije, aksiologije i etike i na te teme je objavio niz knjiga, rasprava, članaka, studija i eseja. Bio urednik časopisa Pregled (i međunarodnog izdanja Surway), urednik Dijaloga, biblioteke društvene misli Etos, te član niza redakcija naučnih i stručnih časopisa (Filozofija, Naša stvarnost, Encyclopaedia moderna, Marksizam u svetu, Bulletin scientifique). Bio je predsjednik Udruženja za filozofiju BiH te potpredsjednik Jugoslovenskog udruženja za filozofiju.

Godine 1975 postao je član ANU BiH. Počasni je doktor nauka Asocijacije koledža Velikih dolina, Alladale, Michigan, SAD. Dobitnik je 27-julske nagrade BiH i Nagrade “Veselin Masleša”, te niza odlikovanja (Orden rada trećeg reda, Orden za hrabrost, Orden zasluga za narod sa srebrnim zracima.

## Posebna izdanja 
* Putevima istoka, Sarajevo 1958.
* Bertrand Rasel – filozof i humanist, Sarajevo 1972.
* Vrijednost i vrednovanje, Sarajevo 1972.
* Etika i politika, Sarajevo 1973.
* Biti u vremenu, Sarajevo 1975.
* Humanizam i progres, Sarajevo 1979.
* Egzistencija u opsadi, Zid, Sarajevo 2000.

## Literatura 
* Bibliografija naučnih i stručnih radova akademika Arifa Tanovića 1953-2000, ANU BiH, Sarajevo, 2000.
* Spomenica: Arif Tanović, Dijalog, 1-2, Centar za filozofska istraživanja ANU BiH, Međunarodni centar za mir, Svjetlost, Sarajevo, 2003.
* Vrednovanja u vremenu. Naučna i stručna kritika o knjigama Arifa Tanovića, Connectum, Sarajevo, 2010.
* Ugo Vlaisavljević, Skice za portret Arifa Tanovića, Sarajevo 2010.
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 66.

## Reference 
Kategorija:Rektori Univerziteta u Sarajevu
Kategorija:Odsjek za filozofiju Filozofskog fakulteta u Sarajevu
Kategorija:Bosanskohercegovački filozofi
Kategorija:Članovi ANUBiH
Kategorija:Dobitnici Šestoaprilske nagrade
Kategorija:Biografije, Gacko
Kategorija:Rođeni 1925.
Kategorija:Umrli 2010.
Šefkija Žuljević

**Šefkija Žuljević** (1923–1977), filozof.

Završio je studij na Odsjeku za filozofiju Filozofskog fakulteta u Beogradu 1950. izabran je 1952. za asistenta na Odsjeku za filozofiju Filozofskog fakulteta u Sarajevu. Izabran je za predavača 1964, a za višeg predavača 1967. Predavao je Historiju filozofije.

Naučni interes Šefkije Žuljevića bio je usmjeren na pitanja razvoja filozofije, egzaktnih nauka te na pitanja strukture i razvitka religiozne svijesti. Jedan je od osnivača Odsjeka za filozofiju Filozofskog fakulteta u Sarajevu i nosilac je više odlikovanja.

## Posebna izdanja 
* Antički i srednjevjekovni ateizam, Beograd 1958.
* Ateizam novijeg vremena, Beograd 1958.
* Ateizam kroz vekove, Sarajevo 1959.
* Spisi o religiji i ateizmu, Svjetlost, Sarajevo 1980.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 65.

Kategorija:Odsjek za filozofiju Filozofskog fakulteta u Sarajevu
Kategorija:Bosanskohercegovački filozofi
Kategorija:Biografije, Mostar
Kategorija:Rođeni 1923.
Kategorija:Umrli 1977.
Husein Kavazović

**Husein ef. Kavazović** je trenutni reisul-ulema (veliki muftija) Islamske zajednice u Bosni i Hercegovini.

## Biografija 
Rođen je 3. jula 1964. u Jelovče Selu kod Gradačca, od oca Hasana i majke Saime.

Osnovno obrazovanje je stekao u rodnom mjestu, a Gazi Husrev-begovu medresu u Sarajevu je završio 1983. Na Šerijatskom fakultetu Univerziteta Al-Azhar u Kairu je studirao u periodu od 1985. do 1990. Magistarski rad i doktorsku disertaciju odbranio je na Fakultetu islamskih nauka u Sarajevu, iz područja šerijatskog prava.

Autor je većeg broja naučnih studija i knjiga iz različitih oblasti islamskih nauka, a naročito islamskog prava, kao što su:
"Kodifikacija šerijatskog porodičnog prava Muhamed Kadri-paše u poređenju s osmanlijskim porodičnim zakonikom", "Kodifikacija šerijatskog građanskog prava na temeljima hanefijske pravne škole", "Uvođenje sekularnog građanskog zakonika u Egipat : Nacionalni građanski zakonik (Qânûn al-madanî al-ahlî) iz 1883.", "Politička vlast i kodifikacija : desakralizacija forme šerijatskog prava i dekonfesionalizacija državnih ustanova u muslimanskoj državi", "Dvije kodifikacije šerijatskog porodičnog prava : [komparativna studija]

Radno iskustvo je sticao kao imam, hatib i mualim u džematima u Srebreniku i Gradačcu.

Obavljao je funkciju muftije tuzlanskog u periodu od 1993. do 2012, a u članstvo Sabora Islamske zajednice Republike Bosne i Hercegovine izabran je prije izbijanja rata u Bosni i Hercegovini.

Nedugo nakon imenovanja na poziciju muftije tuzlanskog, zajedno s još devet članova delegacije Okruga Tuzla biva zarobljen u Konjicu i odveden u logor HVO-a, a odatle predat u logor Vojske bosanskih Srba. Nakon sedam mjeseci ponovo je na slobodi i vraća se u Tuzlu.

U njegovom mandatu na poziciji reisu-l-uleme Islamska zajednica u Bosni i Hercegovini je provela izmjene Ustava i značajne reforme u mnogim segmentima djelovanja Zajednice. Dobitnik je više priznanja od titula počasnog građanina do ličnosti godine.

Govori arapski jezik i služi se engleskim jezikom.

## Kontroverze 
Kavazović je više puta napadnut i prijetilo mu se ISIS, zajedno sa drugim zvaničnicima zajednice muslimana, u izdanju ISIL magazina na bosanskom jeziku Al Rumiyah.

## Također pogledajte 
* Reisul-ulema

## Reference 
## Vanjski linkovi 
* Husein ef. Kavazović na islamskazajednica.ba

Kategorija:Biografije, Gradačac
Kategorija:Rođeni 1964.
Kategorija:Reisul-uleme Islamske zajednice u Bosni i Hercegovini
Kategorija:Živi ljudi
Kategorija:Bivši studenti Univerziteta u Sarajevu
Milan Damnjanović

**Milan Damnjanović** (1924–1994), jugoslavenski i srpski filozof.

Završio je studij filozofije i psihologije na Filozofskom fakultetu u Zagrebu 1950. Doktorsku disertaciju pod nazivom: "K. Fiedler am Scheideweg", odbranio je u Beču. Radio je na Filozofskom fakultetu u Sarajevu od 1965. do 1972. Poslije prelazi u Niš, pa u Beograd.

Proučavao je estetiku i filozofiju umjetnosti. Prevodio je djela iz estetike (Hartmann, Lukacs i dr.) Bio urednik časopisa "Književna kritika" iz Beograda.

## Posebna izdanja 
* Problem eksperimentiranja u estetici, Beograd 1965.
* Strujanja u savremenoj estetici, Zagreb 1966.
* Estetika razočarenja, Zagreb 1970.
* Suština i povest, Beograd 1976.
* Istorija kulture sa principima njenog izlaganja i tumačenja, Niš 1977.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 65.

Kategorija:Odsjek za filozofiju Filozofskog fakulteta u Sarajevu
Kategorija:Bosanskohercegovački filozofi
Kategorija:Srbijanski filozofi
Kategorija:Biografije, Smederevska Palanka
Kategorija:Rođeni 1924.
Kategorija:Umrli 1994.
Risto Tubić

**Risto Tubić** (1933-2018.), filozof i prevodilac.

Risto Tubić rođen je u naselju Orašje u Popovom polju u općini Trebinje. Završio je studij filozofije na Filozofskom fakultetu u Beogradu. Doktorirao je na Filozofskom fakultetu u Varšavi. Od 1969. radi na Filozofskom fakultetu u Sarajevu. Na Odsjeku za filozofiju i sociologiju Filozofskog fakulteta u Sarajevu izabran 1969. za asistenta, 1971. za docenta, a 1975. za vanrednog profesora na predmetu Historija socijalnih i političkih teorija. Bio je dekan OOUR-a za filozofiju Filozofskog fakulteta u Sarajevu. Napustio je Filozofski fakultet u Sarajevu 1992. Živi u Beogradu.

Objavio više radova iz područja političke filozofije, etike, filozofske antropologije, filozofije historije, socijalne i političke teorije. Prevodio je s poljskog i engleskog jezika. Bio je urednik časopisa Dijalog u Sarajevu, te urednik filozofijske biblioteke Etos izdavačke kuće „Svjetlost“.

## Posebna izdanja 
* Enciklopedijski rječnik marksističkih pojmova, Veselin Masleša, Sarajevo 1974.
* Britanska filozofija morala, Svjetlost, Etos, Sarajevo 1978.
* Kamen preko svega, Plato, Beograd 2012.
* Na obalama Heraklitove rijeke, Filozofski fakultet, Biblioteka Monografije, Banja Luka 2005.
* Uloga zla u istoriji, Narodna knjiga-Alfa, Beograd 2005.
* Arijadna bez konca, Književna zadruga 2004.
* Ogledi iz moralne i političke filozofije, Glas srpski 2003.
* Književnost i istorija, Beograd 2003.
* Na obalama istorije savremenog sveta, Svet knjige (edicija Osvetljenja), Beograd 2011.

## Prevedene knjige 
* Maria Ossowska, Psihologija morala (s poljskog), Sarajevo 1971.
* Leszek Kolakowski,  Filozofija pozitivizma, (s poljskog), Beograd 1972.
* Robin G. Collingwood, Ideja historije (sa engleskog), Sarajevo 1986.
* Leszek Kolakowski, Glavni tokovi marksizma, I-III, (sa poljskog), BIGZ, Beograd 1986.
* Lešek Kolakovski, Đavo u istoriji, Glas, Banja Luka 1989.
* L. Kolakovski, Užas metafizike, (prevod sa engleskog), Beograd 1992.
* Ričard Evans, U odbranu istorije, (prevod sa engleskog), Srpska književna zadruga, Beograd 2007. 
* L. Kolakovski, Filozofija Anrija Bergsona, (prevod sa engleskog)
* L. Kolakovski, Bog nam nije ništa dužan, (prevod sa engleskog)
* A. Ejr, Filozofija u XX vijeku, (prevod sa engleskog)
* G. Grejam, Lik prošlosti, (prevod sa engleskog)
* N. Belof, Jedan rat koji se mogao izbeći, (prevod sa engleskog)
* Erik E. Hobsbaum, Globalizacija, demokratija i terorizam, (prevod sa engleskog)

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 72-73.

Kategorija:Odsjek za filozofiju Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Bosanskohercegovački filozofi
Kategorija:Bosanskohercegovački prevodioci
Kategorija:Biografije, Trebinje
Kategorija:Rođeni 1933.
Olimpijski rekordi u plivanju

[mini|desno|[Michael Phelps drži jedan pojedinačni i dva štafetna olimpijska rekorda.]]
Međunarodni olimpijski komitet priznaje olimpijske rekorde u plivačkim disciplinama na Olimpijskim igrama. Muško plivanje u programu je od prvih OI 1896, a žene se takmiče od OI 1912. Plivačka takmičenja 1896. održana su u zaljevu u Egejskom moru, a od plivača se zahtijevalo da plivaju do obale; mađarski plivač Alfréd Hajós osvojio je 2 zlatne medalje te godine, a poslije je rekao: "Moja želja da preživim potpuno je nadjačala želju za pobjedom." U Parizu 1900. plivalo se u rijeci Seni, dok se u Londonu 1908. plivalo u 100-metarskom bazenu izgrađenom na atletskoj stazi stadiona White City.

Utrke se plivaju četirima stilovima (slobodnim, leđnim, prsnim i delfinovim) na raznim dužinama, bilo pojedinačno, bilo štafetno. Na OI 2024. i muškarci i žene takmičili su se u 18 disciplina, uz još jednu mješovitu.

## Muškarci 
[mini|desno|150px|[Léon Marchand postavio je olimpijske rekorde u četiri pojedinačne discipline na OI 2024.]]
mini|desno|150px|Sun Yang
Simbol ♦ označava da je dotični rezultat ujedno i svjetski rekord.
*(Napomena: Stanje nakon OI 2024. Navedene su samo one discipline koje MOK priznaje kao olimpijske.*)

## Žene 
[mini|desno|150px|[Emma McKeon drži olimpijske rekorde u dvije pojedinačne i dvije štafetne discipline]]
[mini|desno|150px|[Katie Ledecky vlasnica je olimpijskih rekorda na 400, 800 i 1500 m slobodno]]

## Mješoviti rekordi 
Simbol ♦ označava da je dotični rezultat ujedno i svjetski rekord.

## Napomene 
## Reference 
## Vanjski linkovi 
* http://www.swimrankings.net/index.php?page=recordDetail&recordListId=2
* http://www.swimrankings.net/index.php?page=recordDetail&recordListId=2&course=LCM&gender=2

Kategorija:Plivački rekordi
Kategorija:Olimpijski rekordi
Kategorija:Plivanje na Olimpijskim igrama
Vojin Simeunović

**Vojin Simeunović** (1936–2019) bio je jugoslavenski filozof.

Rođen je u naselju Gornja Slatina kod Šamca. Završio je studij filozofije i srpskohrvatskog jezika na Filozofskom fakultetu u Sarajevu 1963. Doktorsku disertaciju pod nazivom "Povijest i svijest – prilog marksističkoj kritici metafizike" odbranio je 1974. Jedno vrijeme radio je na Fakultetu političkih nauka u Sarajevu. Izabran je 1974. za docenta na Odsjeku za filozofiju i sociologiju Filozofskog fakulteta u Sarajevu. Godine 1978. za vanrednog, a 1983. za redovnog profesora na predmetima Istorija filozofije i Osnove marksizma. Filozofski fakultet u Sarajevu napustio je 1992.

Glavno područje Simeunovićevog naučnog interesa bila je marksistička filozofija i njen odnos prema tradiciji i iz tog područja objavio je više radova (*Pregled*, *Dijalog*, *Praxis*, *Gledišta*, *Odjek*).

## Posebna izdanja 
* *Filozofija i zbilja*, Sarajevo, 1979.
* *Između svijesti i čina*, Sarajevo, 1982.
* *Filozofska kritika*, Sarajevo, 1983.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 73–74.

Kategorija:Rođeni 1936.
Kategorija:Umrli 2019.
Kategorija:Biografije, Šamac
Kategorija:Bosanskohercegovački filozofi
Kategorija:Jugoslavenski filozofi
Kategorija:Odsjek za filozofiju Filozofskog fakulteta u Sarajevu
Ante Pažanin

**Ante Pažanin** (1930-2015), hrvatski filozof.

Ante Pažanin rođen je u naselju Vinišće kod Trogira. Studirao je filozofiju i germanistiku u Zagrebu, Göttingenu, Münsteru i Kölnu. U Kölnu je odbranio doktorsku disertaciju pod nazivom: *Das Problem der Philosophie als strenger Wissenschaft in der Phänomenologie Edmund Husserls* (1962). Radio je od 1958. do 1963. na Filozofskom fakultetu u Sarajevu. Kasnije prelazi na Fakultet političkih nauka u Zagrebu. Bio je dekan Fakulteta političkih nauka u Zagrebu. Bio je profesor na Hrvatskim studijima Univerziteta u Zagrebu. Odlazi u penziju 2000. Izabran je za professora emeritusa Univerziteta u Zagrebu 2001. Njegov naučni interes je savremena filozofija i fenomenologija, posebno odnos politike i filozofije.

Dobitnik je Nagrade grada Zagreba za filozofiju (1968). U znak priznanja za zasluge u naučno-kulturnoj saradnji između Njemačke i Hrvatske 1997. dobio je „Humboldt-Medaille“. Odlikovan je Redom Danice hrvatske s likom Ruđera Boškovića. Dobio je državnu nagradu za životno djelo u području društvenih nauka 2005.

## Bibliografija 
* Das Problem der Philosophie als strenger Wissenschaft in der Phänomenologie Edmund Husserls, Köln, 1962.
* Marx i materijalizam (1972)
* Filozofija i politika (1973)
* Moderna filozofija i politika, Informator – Fakultet političkih nauka, Zagreb 1986.
* Metafizika i praktična filozofija (1988)
* Um i povijest. Prilog praktičnoj filozofiji i filozofiji povijesti, Hrvatsko filozofsko društvo, Zagreb 1992.
* Etika i politika.Prilog praktičnoj filozofiji, Hrvatsko filozofsko društvo, Zagreb 2001.
* Fenomenologija političkog svijeta, Zagreb 2007.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 71.
* Hrvoje Jurić, O djelu i liku filozofa i profesora Ante Pažanina, Filozofska istraživanja 31/123, Svezak 3, Zagreb 2011, 491–498.
* Ante Pažanin, http://www.fpzg.unizg.hr/index.php?q=/pazanin-ante 
* Bibliografija http://bib.irb.hr/lista-radova?autor=035793

Kategorija:Odsjek za filozofiju Filozofskog fakulteta u Sarajevu
Kategorija:Hrvatski filozofi
Kategorija:Biografije, Trogir
Kategorija:Rođeni 1930.
Kategorija:Umrli 2015.
Popis stanovništva u SR Bosni i Hercegovini 1991 (Bijeljina)

**Popis stanovništva u SR Bosni i Hercegovini** je izvršen u martu 1991. godine, kao dio Popisa stanovništva u Jugoslaviji. Po popisu stanovništva na površini od 734&nbsp;km2 1991. godine u općini Bijeljina živjelo je 96.988 stanovnika raspoređenih u 60 naseljenih mjesta.

## Nacionalni sastav
### Detaljan nacionalni sastav 
### Nacionalni sastav po naseljenim mjestima 
**Apsolutna etnička većina**

**Relativna etnička većina**

1 Modalitet Muslimani se danas označava kao modalitet Bošnjaci.

## Starosna piramida 
## Reference 
## Literatura 
Kategorija:Bijeljina
Bijeljina
Gestalt psihoterapija

**Gestalt terapija** ili Perlsov tretman je iskustveni tretman koji nastoji potaknuti razvoj i rast ličnosti ponovnim uspostavljanjem svjesnih procesa.

Razvijena je od strane Fritza Perlsa, Laure Perls i Paula Goodmana u 1940-tim i 1950-tim godinama.
Klijentu se pomaže da postane svjestan osjećaja kojih se odrekao i da prepozna osjećaje i  vrijednosti koji su posuđeni od drugih, ali ih klijent percipira kao svoje.

## Metode gestalt terapije 
* Usredotočenost na ovdje i sada 
*Igranje uloga 
* Frustriranje klijenta 
* Upotreba snova 
* Druge metode 
## Reference 
## Vanjski linkovi 
* https://web.archive.org/web/20130905162712/http://www.dmoz.org/Science/Social_Sciences/Psychology/Gestalt/
* http://www.klix.ba/vijesti/bih/urucene-diplome-trecoj-generaciji-gestalt-psihoterapeuta/110327067

Kategorija:Psihologija
Rajko Grlić

**Rajko Grlić** rođen je 2. septembra 1947. u Zagrebu.

## Rane godine 
Prvi kratki amaterski film uradio je 1963. U trogodišnjem razdoblju Grlić je uradio šest amaterskih filmova i dobio više od dvadeset nagrada na amaterskim jugoslavenskim filmskim festivalima. Grlić je diplomirao nakon dvije godine pohađanja škole "Radio i televizijskog novinarstva" u Zagrebu. Za to vrijeme je radio oko dvije godine kao voditelj na omladinskom TV showu za "TV Zagreb". 1966. završava srednju školu u Zagrebu. Kao glumac Rajko je proveo dvije godine sa Studentim eksperimentalnim kazalištem (SEK), nastupajući u dvije predstave, Ars longa vita brevis i Viet-rock. Putovao je s tim produkcijama širom bivše Jugoslavije, Italije, Njemačke, Poljske, Čehoslovačke, Bugarske i Turske. Iste godine Grlić je počeo studirati filozofiju na Sveučilištu u Zagrebu. Objavljuje svoj prvi profesionalni kratki film *Prolazak* na kojem je bio ujedno i redatelj i scenarist u produkciji Zagreb filma. U periodu od 1966. do 1970. objavljuje nekoliko priča i pjesama u zagrebačkim književnim časopisima: "Umjetnost i mi", "Razlog" i "Telegram". 1967. Grlić postaje student režije na FAMUAkademija umjetnosti - Fakultet za film i televiziju, u Pragu, Češka, bivša Čehoslovačka. Na FAMU, u klasi profesora Elamr Gotta on je napravio četiri kratka filma i dvije televizijske produkcije. *Mi iz Praga* je bio njegov prvi profesionalni televizijski dokumentarac objavljen kao redatelj i scenarist, također u produkciji TV Zagreba. Tokom ruske okupacije Čehoslovačke, Grlić je bio član štrajkačkog odbora na FAMU. *Svaki čovjek je dobar čovjek u hrđavom svijetu*, je njegov jednosatni TV dokumentarac snimljen 1969. u produkciji TV Zagreba ali mu je bilo zabranjeno javno prikazivanje. *Sve jedno drugo pojede* je sljedeći kratki film kojeg je napisao i režirao Grlić. Producent filma je bio FAS, Zagreb. Primio je nagradu TV Beograda za "Najbolji jugoslavenski kratki film 1971", kao i šest drugih nagrada. Također je prikazivan širom svijeta na nekoliko velikih festivala kratkog filma u Oberhausenu, Bilbau i ostalim. *Predgovor* je bio polusatni film u produkciji TV Beograda koji je ujedno bio njegov projekat za tezu. *Pohvale* je dokumentarac u šest dijelova u produkciji TV Zagreba kojem je bilo zabranjeno javno prikazivanje. 1972. Grlić radi na filmu Društvena igra, gdje je bio koscenarist sa Srđanom Karanovićem. To je bio njegov ​​prvi rad na scenariju za dugometražni igrani film. Film je režirao Karanović a producirao ga je beogradski Film danas. Premijerno je izveden u Quenzin de Realisatuer na filmskom festivalu u Cannesu. Od 1972. do 1974. radi na Akademiji dramske umjetnosti u Zagrebu kao profesor filmske montaže i režije.
* http://www.danas.org/content/transcript/824843.html
* 

Kategorija:Rođeni 1947.
Kategorija:Živi ljudi
Kategorija:Biografije, Zagreb
Kategorija:Hrvatski režiseri
Kategorija:Potpisnici Deklaracije o zajedničkom jeziku
Kategorija:Dobitnici Nagrade "Vladimir Nazor" za film
Spasoje Ćuzulan

**Spasoje Ćuzulan** (5. maj 1938 – 21. maj 2015), bio je jugoslavenski i bosanskohercegovački filozof i prevodilac sa francuskog jezika.

## Biografija 
Spasoje Ćuzulan rođen je u Orašju Popovu u Popovom polju kod Trebinja. Završio je studij filozofije i latinskog jezika na Filozofskom fakultetu u Sarajevu 1965. Doktorsku disertaciju pod nazivom: *Metafizičke pretpostavke teorije značenja i jezika u fenomenologiji Edmunda Husserla*, odbranio je 1974. Na Odsjeku za filozofiju i sociologiju Filozofskog fakulteta u Sarajevu izabran je 1972. za asistenta, 1985. za docenta, a 1989. za vanrednog profesora na predmetu Historija filozofije. Boravio je na studijskom boravku u Parizu 1974-1975. Napustio je Filozofski fakultet u Sarajevu 1995.

## Bibliografija 
* Metafizika izgleda i etički otpor, Sarajevo 1976.

## Prevedene knjige 
* M. Merleau-Ponty, Filozof i njegova sjenka 1976.
* J. Derrida, Istina u slikarstvu, Svjetlost, Sarajevo, 1988.
* E. Morin, Kako misliti Evropu, Svjetlost, Sarajevo, 1989.
*Emanuell Levinas, Vrijeme i drugo, Oktoin, Podgorica, 1997.
*Emanuell Levinas, Drukčije od bivstva ili s onu stranu bivstvovanja, Jasen, Nikšić, 1999.
*Pol Riker, Sopstvo kao drugi, Obzor, Međugorje, 2003.
*Pol Riker, Sopstvo kao drugi, Jasen, Beograd, 2004.
*Žak Derida, Marksove sablasti, Jasen, Nikšić, 2004.
* Levinas Emanuell, Тоталитет и бесконачност (с француског), Јасен-Службени лист СЦГ, Београд-Деметра, Загреб 2006.
*Emanuell Levinas, Smisao transendencije, O izbavljenju; Kad bog upada u mišljenje, Bog, smrt i vrijeme, Etika kao prva filozofija, Nikšić, 2017.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 286.
Normativna kontrola:Ćuzulan, Spasoje}}

Kategorija:Rođeni 1938.
Kategorija:Umrli 2015.
Kategorija:Biografije, Trebinje
Kategorija:Odsjek za filozofiju Filozofskog fakulteta u Sarajevu
Kategorija:Bosanskohercegovački filozofi
Kategorija:Bosanskohercegovački prevodioci
Svjetsko prvenstvo u krosu 1973.

**1. svjetsko prvenstvo u krosu** održano je 17. marta 1973. u Waregemu (Belgija).

## Rezultati 
### Seniori 
#### Pojedinačno 
#### Ekipno 
### Juniori 
#### Pojedinačno 
#### Ekipno 
### Seniorke 
#### Pojedinačno 
#### Ekipno 
## Vanjski linkovi 
* GBRathletics

1973.
Kategorija:1973. u atletici
Kros
Kategorija:1973. u Belgiji
CD Tenerife

**Club Deportivo Tenerife, S.A.D.** je španski profesionalni nogometni klub iz Santa Cruz de Tenerife na Kanarskim ostrvima. Klub se trenutno takmiči u Segunda División.

## Tenerife u La Ligi i Kupu kralja 
|valign="top" width=51%|

|}
----
* 13 sezona provedeno u La Ligi
* 38 sezona provedenih u Segunda División
* 8 sezona provedenih u Segunda División B
* 3 sezone provedene u Tercera División

### Nastupi u Evropi 
## Dresovi kroz historiju 
## Predsjednici kluba kroz historiju 
* Juan Yanes Rodríguez (1912-22)
* Mario García Cames (1922-25)
* Juan Muñoz Pruneda (1925-26)
* Fernando Arozarena Quintero (1926-27)
* Faustino Martín Alberto (1927)
* Fernando Arozarena Quintero (1927-28)
* Pelayo López y Martín Romero (1928-46)
* Heliodoro Rodríguez López (1946-50)
* Antonio Perera Hernández (1950-52)
* Imeldo Bello Alonso (1952-56)
* José Badía Galván (1956-57)
* Lorenzo Machado Méndez (1957-59)
* Ricardo Hodgson Lecuona (1959-61)
* José Plasencia Martínez (1961-62)
* José López Gómez (1962-68)
* Eduardo Valenzuela Rodríguez (1968-69)
* José González Carrillo (1969-72)
* Domingo Pisaca (1972-73)
* Cristóbal González Cano (1973-75)
* Julio Santaella Benítez (1975-76)
* José López Gómez (1976-86)
* José Javier Pérez y Pérez (1986-2002)
* Víctor Pérez Ascanio (2002-2005)
* Miguel Concepción (2005- )

## Reference 
## Vanjski linkovi 
* *Zvanična stranica kluba*

Tenerife
Kategorija:CD Tenerife
Svjetsko prvenstvo u krosu 1974.

**2. svjetsko prvenstvo u krosu** održano je 16. marta 1974. u Monzi (Italija). 

## Rezultati 
### Seniori 
#### Pojedinačno 
#### Ekipno 
### Juniori 
#### Pojedinačno 
#### Ekipno 
### Seniorke 
#### Pojedinačno 
#### Ekipno 
## Vanjski linkovi 
* GBRathletics

Kategorija:Svjetska prvenstva u krosu
Kategorija:1974. u atletici
Kategorija:1974. u Italiji
Kategorija:Sportska takmičenja u Italiji
Rudolf Stojak

**Rudolf Stojak** (1928–1996), sociolog.

Rudolf, Rudi Stojak rođen je u naselju Kreka kod Tuzle. Završio je studij filozofije i psihologije na Filozofskom fakultetu u Zagrebu 1958. Kurs iz oblasti metodologije socioloških istraživanja završio je na Univerzitetu An Harbour (Mičigen). Doktorsku disertaciju pod nazivom: Sociološka metoda analize sadržaja u istraživanju fenomena masovne kulture, odbranio je na Filozofskom fakultetu u Sarajevu 1976. Radio je na Višoj školi za socijalne radnike u Sarajevu. Na Odsjeku za filozofiju i sociologiju Filozofskog fakulteta u Sarajevu izabran je 1978. za docenta, 1984. za vanrednog, a 1990. za redovnog profesora.

Bavio se metodologijom socioloških istraživanja, problemima traumatizma i absentizma, uzrocima i posljedicama “loših informacija”, obrazovanju i informiranosti, političkom profesionalizmu, mogućnostima emancipacije žena, problemima nezadovoljne ličnosti, strukturi stripa u naučnimi stručnim časopisima (Pregled, Odjek, Opredjeljenja, Lica, Porodica i dijete). Dobitnik je Šestoaprilske nagrade grada Sarajeva.

## Posebna izdanja 
* Sjaj i bijeda masovne kulture, Sarajevo 1982.
* Metoda analize sadržaja, Sarajevo 1990.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 72.

Kategorija:Odsjek za filozofiju Filozofskog fakulteta u Sarajevu
Kategorija:Bosanskohercegovački sociolozi
Kategorija:Dobitnici Šestoaprilske nagrade
Kategorija:Biografije, Tuzla
Kategorija:Rođeni 1928.
Kategorija:Umrli 1996.
Olimpijske igre 2020.

**XXXII ljetne olimpijske igre** su održane su u japanskom glavnom gradu Tokiju od 23. jula do 8. augusta 2021. godine. Ovo je drugo izdanje Olimpijskih igara koje se održava u Tokiju, nakon OI 1964.  Događaj je pomjeren u martu 2020, zbog pandemije COVID-a 19. Takmičenja se održavaju iza zatvorenih vrata, bez gledalaca.

Domaćin je odabran u Buenos Airesu 7. septembra 2013. U prvom krugu glasanja ispao je španski grad Madrid, a u drugom turski Istanbul. Stoga će se drugi put zaredom najveći sportski događaj na svijetu održati izvan Evrope, jer je brazilski grad Rio de Janeiro bio domaćin prethodnih OI 2016. Nakon 12 godina olimpijske igre će se opet održati u Aziji i to na Dalekom istoku, jer je kineski glavni grad Peking bio domaćin OI 2008.

## Također pogledajte 
* Paraolimpijske igre 2020.

## Reference 
Kategorija:Ljetne olimpijske igre
Kategorija:Sportska takmičenja u Japanu
Kategorija:2020. u Japanu
Kategorija:2020. u sportu
Kategorija:Ljetne olimpijske igre 2020.
Skijaški skokovi na Zimskim olimpijskim igrama 1998.

Takmičenja u skijaškim skokovima na ZOI 1998. u japanskom Naganu, održana su između 11. i 17. februara na skakaonicama u Hakubi.

## Zemlje učesnice 
Učestvovali su takmičari iz 19 država, a debitant je bila Južna Koreja.

* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

## Mala skakaonica 
11. 22. 1998 (gledalaca: 33.000)

## Velika skakaonica 
15. 2. 1998 (gledalaca: 35.000)

## Ekipno (velika) 
17. 2. 1998 (gledalaca: 50.000)

## Reference 
## Vanjski linkovi 
* Službeni olimpijski izvještaj

1998
Kategorija:1998. u skijaškim skokovima
Kategorija:Skijaški skokovi
Kategorija:Skijaški skokovi na Zimskim olimpijskim igrama 1998.
Vlasi Bobani

**Vlasi Bobani** (u izvorima: Бобaн, de vlachis Bobani, vlachi de Ibubani) predstavljaju vlašku skupinu poznatu po izvorima iz srednjega vijeka. Njihov katun bio je smješten na području župe Popovo u blizini dubrovačke granice. Njihovo prisustvo konkretnije se veže uz naselja Žakovo, Lug, Šćenica i Prosjek. Na području naselja Žakovo je baština i grob Vlaha Bobana braće Dobrila i Vignja Vukotića, sinova katunara Vukote Nenčića, čiji je natpis bio na jednom stećku koji je uništen (Tekst natpisa na stećku:  U natpisu spomenuti Ivaniš je Ivaniš Dobrilović, sin Dobrila Vukotića.

Katunari među Bobanima su predstavnici dvije loze: Nenčića-Vukotića-Dobrilovića i Bogavčića-Miljenovića. Katunari su Vukota Nenčić, Miljen Bogavčić, njegovi sinovi Ivan i Pokrajac Miljenović, te Dragić Dobrilović, unuk katunara Vukote Nenčića.

Seniori Vlaha Bobana su bili predstavnici roda Kosače (Veliki vojvoda bosanski Sandalj Hranić Kosača, herceg Stjepan Vukčić Kosača i njegov sin Vladislav Hercegović Kosača).

## Literatura 
* Esad Kurtović, Vlasi Bobani, Sarajevo 2013 http://www.stanak.org/index.php?option=com_content&view=article&id=316:knjiga-esada-kurtovia-qvlasi-bobaniq-u-izdanju-naeg-drutva&catid=1:vijesti&Itemid=91
* Esad Kurtović, Seniori hercegovačkih vlaha, „Hum i Hercegovina kroz povijest. Zbornik radova s međunarodnoga znanstvenog skupa održanog u Mostaru 5. i 6. studenoga 2009”, Hrvatski institut za povijest, Zagreb 2011, 665-6667 http://www.academia.edu/3559704/Seniori_hercegovackih_vlaha_Hum_i_Hercegovina_kroz_povijest._Zbornik_radova_s_medunarodnoga_znanstvenog_skupa_odrzanog_u_Mostaru_5._i_6._studenoga_2009_Hrvatski_institut_za_povijest_Zagreb_2011
* Marko Vego, Zbornik srednjovjekovnih natpisa Bosne i Hercegovine, Knjiga II, Zemaljski muzej, Sarajevo 1964, 51.

## Reference 
Bobani
Fatima Lačević

**Fatima Lačević** (1943), filozof, metodičar nastave filozofije.

Završila je studij filozofije na Filozofskom fakultetu u Sarajevu 1966. Na istom fakultetu odbranila je magistarski rad pod nazivom: Odnos umjetničkog i estetskog u nazorima Danka Grlića (1986), a doktorsku disertaciju pod nazivom: Suvremena jugoslovenska estetska misao i transcendiranje estetskog mišljenja u djelu Danka Grlića, na Filozofskom fakultetu u Zagrebu (1990). Radila je u Drugoj gimnaziji u Sarajevu. Od 1974. je vanjska saradnica na Odsjeku za filozofiju i sociologiju Filozofskog fakulteta u Sarajevu, na predmetu Metodika nastave filozofije. Godine 1994. izabrana je u zvanje docenta, 1998. u zvanje vanrednog, a 2004. redovnog profesora na predmetu Estetika. Predaje na Muzičkoj akademiji Univerziteta u Sarajevu, gdje drži kolegije iz (Sociologija umjetnosti, Estetika muzike). Područja stručnog i naučnog bavljenja su metodika nastave filozofije i estetika. Objavila je više radova u stručnim i naučnim časopisima (*Dijalog*, Znakovi vremena, Pregled, Muzika, Znak Bosne).

## Posebna izdanja 
* Marksizam i suvremena filozofija (u koautorstvu), Svjetlost, Sarajevo 1983, 176 str.
* Marksizam i socijalističko samoupravljanje sa izborom tekstova, za IV razred srednjeg usmjerenog obrazovanja (koautori: Omer Ibrahimagić, Muslija Muhović), Sarajevo 1983.
* Estetika (S odabranim tekstovima iz historije estetike), Za srednje umjetničke škole, Federacija Bosne i Hercegovine, Ministarstvo obrazovanja, nauke, kulture i sporta i Sarajevo Publishing, Sarajevo 1999, 189 str.
* Estetsko i ontološko-gnoseološki horizont. Eseji o odnosu estetike i umjetnosti, Dom štampe, Zenica 2004, 199 str.
* Portret misli estetičara Ivana Fochta (Filozofija i estetika pred tajnom umjetničkog bića), Filozofski fakultet, Sarajevo 2012 (elektronsko izdanje). http://www.ff-eizdavastvo.ba/Books/Portret_misli_esteticara_Ivana_Fochta.pdf 

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 77.
* Fatima Lačević, http://www.druga-gimnazija-sarajevo.de/iv670.html 

Kategorija:Odsjek za filozofiju Filozofskog fakulteta u Sarajevu
Kategorija:Bosanskohercegovački filozofi
Kategorija:Biografije, Sarajevo
Kategorija:Rođeni 1943.
Vlasi Pliščići

**Vlasi Pliščići** (u izvorima: *Plescich, in catono de Pliescha, de Plische*).

Vlasi Pliščići bili su smješteni na području oko Gacka (gdje ih najbolje određuje njihova nekropola u Velikom groblju kod sela Stepena), Samobora, Cernice i Rudina, sjeverno od područja Ljubomira i područja Trebinja. Glavno njihovo naselje bilo je Modrič (*in villam de Pliesche in loco dicto Modrice*). Inače, to je područje koje je ušlo u sastav srednjovjekovne bosanske države do 1373.

Pliščići se prvi put pojavljuje u poznatim i očuvanim izvorima 1375. Bave se karavanskom trgovinom i stočarstvom. Susreću se u trgovačkoj razmjeni sa Dubrovnikom. Neki od njih odlaze na zanat i radnu službu na područje Dubrovnika. Pliščići su u početku, kao i većina Vlaha koja je ušla u sastav Bosne teritorijalnim širenjima u 14.  stoljeću, bili vazali bosanskih vladara. Prema podatku iz 1382, njihov katunar Vukoslav Pliščić bio je knez svih Vlaha u Bosanskom kraljevstvu (*Volcoslauo Plescich comite vlacorum omnium domini regis Rassie et Bossine*). Kasnije Pliščići postaju vazali Kosača, vojvode Sandalja Hranića i njegovih nasljednika. Septembra 1465. Vlasi Pliščići postaju vazali Osmanlija.

Istaknuti predstavnici Vlaha Pliščića su predstavnici jednog jedne porodice i jednog roda koji je bio predvodnički: Vukoslav Pliščić (1375-1382), Viganj Vukosalić Pliščić (1403), Sracin Vukosalić Pliščić (1408-1425), Vukac Vignjević i Vukša Sracinović (1436).

Za Vlahe Pliščiće vezuju se stećci koji se nalaze u Velikom groblju kod Gacka (na području sela Stepena, udaljenog oko 10 kilometara zračne linije južno od Gacka). Tu se nalazi grob s natpisom na stećku kneza Vukoslava Pliščića.

* “Асе лежи Кнез’ Вукосaв’ Плишчић’ писa Срaчин’ Вукосaлић’.” 

Drugi natpis, koji se nalazio na stećku uz grob Vukoslava Pliščića, a koji govori o grobu i o Vignju, sinu Vukosava Pliščića, prenesen je i smješten u dvorištu Zemaljskog muzeja Bosne i Hercegovine u Sarajevu.

* “А се лежи Виг(a)н’ Вукосaвa Плишчићa син’ писa Срaцин’ Вукосaлић’”.

Oba spomenika napisao je Sracin Vukosalić Pliščić. Natpisi su nastali prije 1436. godine. Ovi natpisi su izuzetno značajni za struku jer povezuju Vlahe i stećke, tj. dokazuju da su i Vlasi sahranjivani pod stećcima.

## Reference 
## Literatura 
* Marko Vego, Zbornik srednjovjekovnih natpisa Bosne i Hercegovine, Knjiga 3, Zemaljski muzej, Sarajevo 1964.
* Pero Slijepčević, Staro groblje po Gacku, Glasnik Zemaljskog muzeja 40 (2), Sarajevo, 1928, 62.
* Desanka Kovačević, Srednjovjekovni katun po dubrovačkim izvorima, “Simpozijum o srednjovjekovnom katunu”, Naučno društvo Bosne i Hercegovine, Posebna izdanja 2, Odjeljenje istorijsko-filoloških nauka 1, Sarajevo, 1963.
* Desanka Kovačević-Kojić, Obaveze na vjernost dvojice katunara vojvodi Sandalju Hraniću, Godišnjak Društva istoričara Bosne i Hercegovine 19 (1970-1971), Sarajevo 1973, 229-233.
* Esad Kurtović, Iz historije vlaha Pliščića, Godišnjak Akademije nauka i umjetnosti Bosne i Hercegovine XXXVII, Centar za balkanološka ispitivanja 35, Sarajevo, 2008. http://www.academia.edu/3675729/Iz_historije_vlaha_Pliscica_Godisnjak_CBI_XXXVII_35_Sarajevo_2008_219-244

Plicici
Vlasi Drobnjaci

**Vlasi Drobnjaci** (u izvorima: Drobignaçich, Drobgnach, Droggnaz, Dropgnach, Drupinach, Idobrignach).

Vlasi Drobnjaci bili su smješteni u slivu rijeke Komarnice i na visoravni Jezera do rijeke Tare. Bilo ih je i na području Prijepolja o čemu svjedoči podatak iz septembra 1423. godine. U izvorima se spominju u drugoj polovini 13. vijeka.  Drobnjaci imaju važnu ulogu u karavanskoj trgovini između primorskih centara Dubrovnika i Kotora sa Polimljem. Koristili su Bosanski (Drinski) put i Jezerski put, ovisno o godišnjem dobu. Uglavnom prevoze sol i tkanine do Prijepolja, te do područja u Srbiji u rukama Vuka Brankovića. Neki od primićura i ponosnika su braća Dragoš i Gradislav Kostadinić, Božidar Bogosalić, Radivoj Vukšić, Skorovoj Vukšić i drugi. Vlasi Drobnjaci učestvuju u kreditnoj trgovini na u prometu sa Dubrovnikom. Augusta 1444. godine u takvom poslovanju su Vlasi Drobnjaci Dobro Gojsalić i Radoje Bogavčić.  Poznatiji trgovci među Drobnjacima su Žur Stipanović, Radman Petković, Radič Gradisalić i Brajan Tokoljević.

Drobnjaci su bili vazali bosanskog kralja a kasnije vojvode Sandalja Hranića Kosače i njegovog nasljednika Stjepana Vukčića Kosače.

## Reference 
## Literatura 
* Десанка Ковачевић, Средњовјековни катун по дубровачким изворима, „Симпозијум о средњовјековном катуну”, Научно друштво Босне и Херцеговине, Посебна издања 2, Одјељење историјско-филолошких наука 1, Сарајево, 1963, 124.
* Марица Маловић-Ђукић, Дробњаци у караванској трговини Полимља у средњем веку, Милешевски записи 2 (1996), Пријепоље 1997, 25-33.
* Марица Маловић-Ђукић, Прилог историји Дробњака у средњем веку, Гласник Завичајног музеја 1, Пљевља 1999, 145-155.

Drobnjaci
Velika nagrada Belgije 2013.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
## Utrka (Nedjelja) 
Belgija
Kategorija:2013. u Belgiji
2013
Marija Bačvanski

**Marija Bačvanski** (1939–1997), germanist.

Završila je studij njemačkog jezika i književnosti i engleskog jezika 1962. Magistarski rad pod nazivom "*Prevođenje nemačkog pasiva na srpskohrvatski jezik u delima Tomasa Mana"* odbranila je na Filološkom fakultetu u Beogradu 1971. Na istom fakultetu odbranila je doktorsku disertaciju pod nazivom: "*Dvovalentni glagoli u nemačkom jeziku u poređenju sa srpskohrvatskom jezičkom situacijom"* (1980). Od 1969. radila je kao stručni saradnik za savremeni njemački jezik na Filozofskom fakultetu u Novom Sadu. Godine 1982. dolazi na Odsjek za germanistiku Filozofskog fakulteta u Sarajevu. Držala je nastavu iz morfologije, sintakse, stilistike i uvoda u lingvistiku. Napustila je Filozofski fakultet u Sarajevu 1992.

Njen naučni interes bio je savremeni njemački jezik, prije svega sistem glagola u njemačkom jeziku. Objavila je više udžbenika i priručnika za osnovnu i srednju školu.

## Posebna izdanja 
* "*Dvovalentni glagoli u nemačkom u poređenju sa srpskohrvatskom situacijom"*, Novi Sad 1982.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 102.

Kategorija:Odsjek za germanistiku Filozofskog fakulteta u Sarajevu
Kategorija:Bosanskohercegovački germanisti
Kategorija:Srbijanski germanisti
Kategorija:Biografije, Novi Sad
Kategorija:Rođeni 1939.
Kategorija:Umrli 1997.
Mira Đorđević

**Mira Đorđević** (1939), germanist, prevodilac.

Završila je studij njemačkog jezika i književnosti i engleski jezik na Filozofskom fakultetu u Sarajevu 1963. Postdiplomski studij (iz njemačke književnosti) pohađala je na Filološkom fakultetu u Beogradu. Na istom je odbranila magistarski rad pod nazivom: Junak poslijeratne kratke priče u njemačkoj književnosti (1967). Doktorsku disertaciju pod nazivom: Razvitak njemačke radio-drame (Modeli i strukture), odbranila je na Filozofskom fakultetu u Zagrebu (1974). Izabrana je za asistenta za njemačku književnost na Filozofskom fakultetu u Sarajevu 1963. U zvanje docenta izabrana je 1975, vanrednog profesora 1978, a redovnog profesora 2004. Bila je šef Odsjeka za germanistiku i prodekan Filozofskog fakulteta. Penzionisana je 2004.

Mira Đorđević bavila se književnom historijom, teorijom moderne proze, teorijom radio-drame i prevodilačkom djelatnošću (Putevi, Književna smotra, Umjetnost riječi, Novi Izraz, Sarajevske sveske).

Ukazom predsjednika Republike Austrije za doprinos posredovanju njemačke književnosti u Bosni i Hercegovini odlikovana je ordenom Austrijski krst časti za nauku i umjetnost prvog reda (2004). Član je P.E.N. Centra Bosne i Hercegovine.

## Posebna izdanja 
* Aspekti radija, Sarajevo 1978.
* Strömungen und Wandlungen der älteren deutschen Literatur, Monografije Filozofskog fakulteta, knj. 5, Sarajevo 2003.

## Prevedene knjige 
* Walter Benjamin, Moskovski dnevnik, Veselin Masleša, Sarajevo 1986.
* Ernst Tugendhat, Uvod u jezičkoanalitičku filozofiju, Veselin Masleša, Sarajevo 1990.
* Martin Suter, Mali svijet, Sarajevo 2009.
* Robert Walser, Djeca Tannerovih, Sarajevo  2010.
* Kirsten Boie, Alhambra, 2014.
* Eugen Rurge, U vremenima zamirućeg svjetla, 2014
* Melinda Nadj Abonji, Golubovi lete u nepovrat, 2015.
* Hans Fallada, Jedan čovjek stremi ka vrhu, 2017.
* Nellja Veremej, Berlin se nalazi na istoku, 2017.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 101.
* Mira Đorđević, http://bosnian.traduki.eu/index.php/test-3-tabs/122-uebersetzerinnen/dj/131-2009-04-09-14-47-57 
* Mira Đorđević, P.E.N. Centar BiH https://web.archive.org/web/20120427174604/http://www.penbih.ba/kojeko/djordjevic.htm

Kategorija:Odsjek za germanistiku Filozofskog fakulteta u Sarajevu
Kategorija:Bosanskohercegovački germanisti
Kategorija:Bosanskohercegovački prevodioci
Kategorija:Članovi P.E.N. Centra Bosne i Hercegovine
Kategorija:Biografije, Zagreb
Kategorija:Rođeni 1939.
Aleksa Buha

**Aleksa Buha** (21. novembar 1939) jeste jugoslavenski i bosanskohercegovački filozof, član ANURS, političar.

Aleksa Buha rođen je u naselju Ribari kod Gacka. Studirao je germanistiku i filozofiju na Filozofskom fakultetu u Sarajevu i na Slobodnom univerzitetuu Berlinu. Doktorsku disertaciju pod nazivom: Marksizam Karla Korscha odbranio je na Filozofskom fakultetu u Sarajevu 1975). Izabran je 1971. za asistenta, 1975. u zvanje docenta, 1980. za vanrednog profesora, a 1986. za redovnog profesora na predmetu Historija filozofije na Odsjeku za filozofiju i sociologiju Filozofskog fakulteta u Sarajevu. Napustio je Filozofski fakultet u Sarajevu 1992. Kasnije je radio na Filozofskom fakultetu Univerzitetu u Banjoj Luci. Od 2004. član je ANURS.

Bavio se pitanjima njemačke klasične filozofije i marksizma. Prevodio je knjige i rasprave sa njemačkog i francuskog jezika. Radove je objavljivao u različitim časopisima (Dijalog, Odjek, Pregled, Theoria, Opredjeljenja). Bio je član redakcije časopisa Pregled i filozofske biblioteke Logos.

U političkom životu Aleksa Buha je jedan od osnivača Srpske demokratske stranke, jedno vrijeme i njen predsjednik (poslije Radovana Karadžića 1996). Bio je član vlade Republike Srpske (1992-1998). Aleksa Buha nosilac je visokih odlikovanja Republike Srpske: Orden Nemanjića i Orden Njegoša. Živi u Beogradu.

## Posebna izdanja 
* Karl Korsch – Jedan otvoreni marksizam, Beograd 1976.
* Etika klasičnog njemačkog idealizma, Svjetlost, Sarajevo 1986.
* Аргументи за Републику Српску, Издавач: Матица српска, Београд 1996.
* Ка темељним извјесностима – студије o Dekartu, Kantu i Hegelu, Издавач: Плато, Београд 1999.
* Филозофска самоподсјећања, Плато, Београд 2010.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 76-77.
* Aleksa Buha, http://www.elektrobeton.net/bulevar-zvezda/buha-aleksa/

Kategorija:Rođeni 1939.
Kategorija:Živi ljudi
Kategorija:Biografije, Gacko
Kategorija:Odsjek za filozofiju Filozofskog fakulteta u Sarajevu
Kategorija:Članovi ANURS
Kategorija:Političari Srpske demokratske stranke
Kategorija:Ministri Republike Srpske
Kategorija:Političari Republike Srpske
Kategorija:Senatori Republike Srpske
Srđan Janković

**Srđan Janković** (28. septembar 1926. – 22. decembar 1996.) je bio jugoslavenski i bosanskohercegovački arabist.

## Biografija 
Završio je studij orijentalistike na Odsjeku za orijentalnu filologiju Filozofskog fakulteta u Sarajevu (1959). Na istom fakultetu 1976. godine odbranio je doktorsku disertaciju pod nazivom: "Diglosija u savremenom arapskom jeziku". Na Filozofskom fakultetu u Sarajevu, na Odsjeku za orijentalnu filologiju Filozofskog fakulteta u Sarajevu djeluje od 1959. Imenovan je za redovnog profesora 1984. U periodu 1960-63. bio je na specijalizaciji arapskog jezika u Kairu. Pet semestara predavao je srpskohrvatski jezik na Visokoj školi za strane jezike u Kairu.
 
Naučni interes Srđana Jankovića vezan je za arabistiku, sociolingvistiku i opću lingvistiku. Radove je objavljivao u stručnim i naučnim časopisima (Bibliotekarstvo, Radovi Filozofskog fakulteta u Sarajevu, Pregled, Odjek, Književni jezik).

Janković je jedan od osnivača Instituta za jezik i književnost u Sarajevu, te Sarajevskog lingvističkog kružoka (SALK), kojim je nekoliko godina rukovodio. Bio je član redakcije časopisa Književni jezik u Sarajevu; predsjednik Društva za primijenjenu lingvistiku BiH; član Predsjedništva Saveza Društava za primijenjenu lingvistiku Jugoslavije.

## Privatni život 
Janković je imao dva sina, Nenada (rođen 1962) i Dražena (1965–2018). Njegovi sinovi su bili članovi sarajevske rock grupe Zabranjeno pušenje.

## Bibliografija 
* *Arapski izgovor sa osnovama arapskog pisma*, Sarajevo 1987.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010,  208-209.
* Amir Dervišević, Prof. Dr. Srđan Janković (1926-1996), Radovi Filozofskog fakulteta u Sarajevu XII, Sarajevo 2000, 429-430.

Kategorija:Bosanskohercegovački arabisti
Kategorija:Odsjek za orijentalnu filologiju Filozofskog fakulteta u Sarajevu
Kategorija:Biografije, Drvar
Kategorija:Rođeni 1926.
Kategorija:Umrli 1996.
Srce u srcu

***Srce u srcu*** (ili jednostavno **Neda & Kamen na Kamen**) je prvi album pjevačice Nede Ukraden izdan 1975. godine za ljubljansku radioteleviziju kao LP ploča.

## Spisak pjesama 
# U mom kraju (2:26)
# Lelija (2:22)
# Zemlja nek' se kreće (1:51)
# Zemljina teža (2:41)
# Srce u srcu (3:08)
# Selo maleno (2:46)
# Jel' to taj (2:22)
# Tri me momka prosila (2:53)
# Mila majko (2:40)
# Mezarje (3:16)
# Suncokret (2:28)
# U mom kraju (0:20)

## Saradnici 
* Prateći bend - Kamen Na Kamen 
* Prateći vokali - Strune
* Prateći orkestar - RTV Ljubljana
* Dirigent - Mario Rijavec
* Aranžmani - Nikola Borota Radovan
* Orkestratori - Julio Marić, Gabor Lenđel
* Producenti - Nikola Borota Radovan, Dečo Žgur 
* Tonmajstor - Vinko Rojc
* Kompozitori - Nikola Borota Radovan, Vlado Miloš (A6)
* Tekstopisci - Nikola Borota Radovan (pjesme: A1, A3, B1 do B3, B6), Rajko Petrov Nogo (pjesme: A2, A4, B5), Miodrag Žalica (pjesma: A5), Vlado Miloš (pjesma: A6), Džemaludin Latić (pjesma: B4)

## O albumu 
Album "Srce u srcu" izdan je 1975. godine i prodan je u preko 300.000 primjeraka, a ovo ime dobio je prema singlu *Srce u srcu* s kojim se Neda 1975. godine predstavila na Opatijskom festivalu, iako je orginalni naslov albuma bio "Neda & Kamen na Kamen". Najzapaženija pjesma albuma bio je upravo hit singl *Srce u srcu* s kojom se Neda trebala predstaviti na Evroviziji, ali je na kraju ipak na Evroviziju otputovala grupa "Pepel in kri" nakon nadglasavanja u finalu. Ova pjesma se našla u remake izdanju na kompilaciji hitova iz 2010. Radujte se prijatelji.
## Reference 
## Vanjski linkovi 
*Album "Srce u srcu" na www.discogs.com
*https://www.youtube.com/watch?v=9V65QeLnAQU NEDA UKRADEN - Srce u Srcu (1975) audio 1977; Video je snimljen za poljsku televiziju 1978. godine

Kategorija:Albumi Nede Ukraden
Kategorija:Albumi iz 1975.
Momoiro Clover Z

je japanska pop grupa koja je osnovana 2008. godine.

## Članice 
### Bivše članice 
**Other**
* 
* 
* 
* 
* 
* 

## Diskografija 
### Singlovi 

*****  u 2012. godine

### Albumi 

***** u 2013. godine

## Videografija 
thumb|„Ikuze! Kaitō Shōjo“

## Nagrade 
## Također pogledajte 
* Shiritsu Ebisu Chugaku
* Team Syachihoko

## Reference 
## Vanjski linkovi 
* Službeni sajt 
* Službeni sajt  
* Službeni kanal STARDUST DIGITAL na Jutjubu
* Momoiro Clover Z na Justrimu 

Kategorija:Japanske pop-grupe
Kategorija:Muzičke grupe osnovane 2008.